Twee glo deur buffel deurboorArgieffoto (Buffel) Foto: amandad, Pixabay ŉ Noodreddingshelikopter is Donderdag na die iSimangaliso-vleilandpark, noord van St Lucia aan die KwaZulu-Natalse kus, ontbied om twee persone te red wat glo deur ŉ buffel deurboor is. Robert McKenzie, woordvoerder van die provinsie se nooddienste, het gesê hy beskik nog nie oor al die besonderhede nie, maar is in kennis gestel dat ŉ vrou en ŉ man aangeval is. ŉ Woordvoerder van iSimangaliso het bevestig daar was ŉ voorval, maar hy kon ook nie besonderhede bekend maak nie. “Ons het ŉ oproep ontvang van iemand wat in die park gestap het. Ons mense is in die veld en die opvangs is sleg. Ek kan nie presies sê wat gebeur het nie.” Hy het gesê hy sal later verdere besonderhede beskikbaar maak. Hy kon ook nie bevestig of die persone wel deur ŉ buffel aangeval is nie. Bron: Giordano Stolley, News24